Diari Oficial de la Generalitat Valenciana


Sumari del DOGV 5666, del 24-12-2007 (2007/15873)

RESOLUCIÓ de 26 de novembre de 2007, de la Direcció General d'Energia, per la qual s'atorga a Gas Natural Cegas, SA, l'autorització administrativa i l'aprovació del projecte per a la construcció de la xarxa de distribució de gas natural en les urbanitzacions Ciudad Jardín, Montesano i San Vicente del terme municipal de San Antonio de Benagéber, província de València. Expedients CBREDE/2005/43/46 i CBREDE/2006/21/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5666

Data del DOGV
:   24-12-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/15307


Data del document
:   26-11-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * San Antonio de Benagéber
    * empresa privada
    * gas

RESOLUCIÓ de 26 de novembre de 2007, de la Direcció General d'Energia, per la qual s'atorga a Gas Natural Cegas, SA, l'autorització administrativa i l'aprovació del projecte per a la construcció de la xarxa de distribució de gas natural en les urbanitzacions Ciudad Jardín, Montesano i San Vicente del terme municipal de San Antonio de Benagéber, província de València. Expedients CBREDE/2005/43/46 i CBREDE/2006/21/46. [2007/15984]  
Vista la sol·licitud de l'empresa Iberdrola Distribución de Gas, SAU, amb domicili als efectes de notificacions a 28791 Madrid, c/ Tomás Redondo, 1, presentada en data 25 d'agost de 2005 davant del Servici Territorial d'Energia de València, perquè li siga atorgada l'autorització administrativa i de construcció d'instal·lacions per a la distribució de gas natural canalitzat en els plans parcials de les urbanitzacions de Montesano (R-1, R-2, R-3, R-4, R-5, R-6 i QL-1), San Vicente (R-7, R-8 i R-9) i zona d'ordenança Ciudad Jardín, al terme municipal de San Antonio de Benagéber, província de València. (CBREDE/2005/43/46), amb les característiques bàsiques contingudes en la documentació presentada i que més avant es descriuen.  
S'acompanya el projecte d'execució de la instal·lació sol·licitada firmat per l'enginyer industrial, Jesús Suárez Blanco, i visat pel Col·legi Oficial d'Enginyers Superiors Industrials de la Comunitat Valenciana amb data 22 d'agost de 2005.  
Vist que requerida per l'esmentat Servici Territorial la documentació complementària del projecte i l'acreditació de determinats aspectes, referits, entre altres, al punt de connexió, compromisos i plans d'expansió, i delimitació de la zona geogràfica, l'empresa peticionària va presentar l'annex al projecte d'autorització firmat pel mencionat enginyer i visat en data 12 de desembre de 2005.   
Vist que va ser realitzada la informació pública del projecte, a què fa referència l'article 73 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), i l'article 78 del Reial Decret 1434/2002, de 27 de desembre (BOE de 31 de desembre de 2002), pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà de l'anunci corresponent que es va publicar en els diaris El País i Las Provincias del dia 1 de març de 2006, en el Butlletí Oficial de la Província de València de 23 de febrer de 2006 i en el Diari Oficial de la Comunitat Valenciana de 28 de febrer de 2006.  
Vist que es troba en l'expedient i dins del termini establit, l'escrit d'al·legacions de 03.04.06 a la sol·licitud d'autorització, presentat per Gas Natural Cegas, SA, i que, en síntesi, manifesta el següent:  
1. Que Gas Natural Cegas, SA, està en possessió d'autorització administrativa per a la distribució de gas natural al terme municipal de San Antonio de Benagéber per Resolució de 28 de gener de 2002, del Servici Territorial d'Indústria i Energia, de la conselleria d'Indústria i Comerç, i que la dita activitat la desenvolupa efectivament des de la dita data.   
2. Que atorgar autorització administrativa a l'empresa Iberdrola Distribución de Gas, aniria en contra dels criteris legislatius que considera d'aplicació, provocaria la duplicitat de xarxes en la mateixa zona de distribució i afectaria la rendibilitat prevista en les infraestructures creades i previstes, així com els compromisos establits amb l'administració.   
3. Que l'autorització sol·licitada per Iberdrola Distribución de Gas és innecessària, no és per a una zona de nova expansió, ja que es tracta d'una zona existent amb infraestructura de gas en MPB i MPA(1) i en la qual, en distints trams, s'hauria de duplicar i fins a triplicar les xarxes de gas i, a més, pretén la distribució amb un subministrament inferior al necessari.   
4. Que Cegas, SA, posseïx les infraestructures necessàries i realitza estudis periòdics per a donar subministrament a tots els desenvolupaments urbanístics del terme de San Antonio de Benagéber i que ha sigut presentat el projecte d'autorització administrativa per a la xarxa de distribució en les urbanitzacions de Ciudad Jardín, Montesano i San Vicente del referit terme municipal.   
5. Que en el cas d'atorgar l'autorització administrativa a altres distribuïdores, es generarien greus problemes operatius a causa de la duplicitat de xarxes, i afectaria la seguretat i disponibilitat, així com el tractament d'afectacions de tercers i implica majors costos econòmics.  
6. Posa de manifest, en un altre escrit posterior de data 15/02/07, i després de reiterar les argumentacions contingudes en les al·legacions anteriors, que es troba en fase de muntatge una xarxa de canalització de polietilé en la zona sol·licitada, sense que conste l'atorgament d'autorització a qualsevol altra distribuïdora.  
Vist que sol·licitat pel Servici Territorial d'Energia informe l'Ajuntament de San Antonio de Benagéber, de conformitat amb els articles 80 i 84 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions en què hauran d'efectuar-se les instal·lacions a què es referix la sol·licitud d'Iberdrola Distribución de Gas, SAU. No figura en l'expedient contestació de l'esmentat Ajuntament, a pesar de la reiteració efectuada des del Servici Territorial.  
Vist que de conformitat amb el que establixen els articles 80 i 84 del Reial Decret 1434/2002, es va remetre separata del projecte, que contenia les característiques generals de la instal·lació, a la resta de les administracions públiques, organismes i, si és el cas empreses de servicis públics o d'interés general afectats, concretament als següents:  
Grup d'Aigües de València.  
Gas Natural SDG, SA.  
Conselleria d'Infraestructures i Transport. Servici de Carreteres.  
Consten en l'expedient els informes remesos pels referits organismes i condicions que conté, excepte el corresponent al Servici de Carreteres de la conselleria d'Infraestructures i Transport que no s'ha rebut. Manifesta concretament el remés per l'empresa Gas Natural Cegas, SA, de data 03/02/2006, el següent:  
Que Gas Natural Cegas, SA, està en possessió d'autorització administrativa per a la distribució de gas natural al terme municipal de San Antonio de Benagéber per Resolució de 28 de gener de 2002, del Servici Territorial d'Indústria i Energia, de la conselleria d'Indústria i Comerç, i que la dita activitat la desenvolupa efectivament des de la dita data.   
2. Que atorgar autorització administrativa a l'empresa Iberdrola Distribución de Gas, aniria en contra dels criteris legislatius que considera d'aplicació, provocaria la duplicitat de xarxes en la mateixa zona de distribució, i és aplicable a este cas, en el qual Cegas està subministrant gas al terme municipal de San Antonio de Benagéber des de l'1 de gener de 2003, que naix d'un gasoducte en APA(1), ja que afectaria la rendibilitat prevista en les infraestructures creades i previstes.   
3. Que l'autorització sol·licitada per Iberdrola Distribución de Gas és innecessària i que Cegas posseïx les infraestructures necessàries i realitza estudis periòdics per a donar subministrament a tots els desenvolupaments urbanístics del terme de San Antonio de Benagéber.   
4. Afig una sèrie de consideracions, a fi a posar en relleu les circumstàncies avantatjoses que suposa la distribució de gas al terme municipal de San Antonio de Benagéber per l'empresa Cegas. 5. Per mitjà d'escrit de 28/02/06 manifesta que s'ha detectat la construcció per tercers de noves canalitzacions en polietilé en la zona sol·licitada, sense que estiga autoritzada qualsevol altra distribuïdora.  
Els mencionats informes i escrits, es van traslladar a l'empresa peticionària, que al seu torn, va contestar manifestant:  
1. Que l'informe de Gas Natural Cegas, SA, se centra en motius d'índole d'aplicació legislativa i no en qüestions tècniques, i passa a continuació a exposar les consideracions jurídiques que Iberdrola Distribución de Gas, SAU, observa d'aplicació i rellevància, i manifesta la inexistència d'infraestructures titularitat de Cegas en les zones sol·icitades.  
2. Que la resolució d'autorització administrativa de què disposa Cegas al terme municipal de San Antonio de Benagéber, ho és per a la construcció de la xarxa de distribució de gas natural i queda condicionada que les instal·acions s'efectuaran d'acord amb el projecte presentat en el termini d'un any des de la seua publicació, i sotmet l'àmbit de la seua autorització al contingut del projecte i no sobre una zona abstracta com es pretén.   
3. Manifesta a continuació la interpretació jurídica que jutja d'aplicació a les al·egacions sobre la duplicitat de xarxes, per a concloure que el projecte té substantivitat pròpia i l'àmbit sol·icitat queda definit en este, en el qual no existix implantada cap xarxa de distribució de gas natural.   
4. En contestació al segon escrit, de data 28/02/06, reitera semblants arguments, i manifesta la diferenciació entre les competències urbanístiques i les industrials, i la conveniència d'argumentar per l'al·egant, les infraccions posades de manifest, en el procediment adequat, així com el fet que no s'ha acreditat la data de publicació de la resolució d'autorització administrativa de què manifesta ser titular, no tenint legitimació per a sol·icitar el cessament de la construcció.  
Vist que les característiques bàsiques contingudes en el projecte i annex presentats per Iberdrola Distribución de Gas, SAU, en síntesi, són les següents:  
Punt de connexió:  
El punt d'entrega es fa en la xarxa de transport de Gas Natural Distribución amb pressió APA(1), situat al terme municipal de San Antonio de Benagéber.  
Traçat i canonades: característiques.  
Des de l'esmentat punt de connexió, naix una canonada de 75 m de longitud i qualitat grau B 5L i diàmetre 3'' que connectarà amb l'armari de regulació i mesura descrit més avant.  
La distribució es realitza en la seua totalitat amb canonada de polietilé PE-100 SDR 17,6, amb rang de pressió MPB(1). En el seu primer tram de 12 m, amb canonada de 200 mm; per a continuar des d'este punt amb una canonada de diàmetre 100 mm des d'on es bifurca per a alimentar les distintes urbanitzacions amb ramals secundaris de diàmetre 63 mm, excepció feta d'un ramal continuació del principal descrit, el diàmetre de les quals és de 90 mm.  
La xarxa principal estarà constituïda, finalment, per canonades de polietilé de diàmetres 110 mm i 90 mm, i longituds respectives de 364 m i 355 m. La xarxa de distribució secundària estarà constituïda per canonada de 63 mm de diàmetre i una longitud total de 32.677 m (plans identificats en el projecte com PD 101 i 102).  
La canonada, discorre soterrada, en condicions normals, a una profunditat de 0,6 m en les voreres, i a 0,8 m en els altres tipus de terreny.   
Execució temporal.  
Coincidents amb el desenvolupament real de les actuacions urbanístiques que han sigut sol·licitades.  
Vista la sol·licitud presentada per l'empresa Gas Natural Cegas, SA, amb domicili als efectes de notificacions en 46583 València, Gravador Esteve, 14, presentada amb data 3 d'abril de 2006, davant del Servici Territorial d'Energia de València, de la conselleria d'Infraestructures i Transport, perquè li siga atorgada autorització administrativa i aprovació del projecte d'execució d'instal·lacions per a la distribució de gas natural en les urbanitzacions Ciudad Jardín, Montesano i San Vicente, al terme municipal de San Antonio de Benagéber, província de València. (CBREDE/2006/21/46).  
S'acompanya el projecte d'execució de la instal·lació sol·licitada firmat per l'Enginyer Industrial, Joaquín Costa Moreno, i visat pel Col·legi Oficial d'Enginyers Superiors Industrials de la Comunitat Valenciana amb data 7 de març de 2006.  
Vist que consta justificadament en l'expedient que l'empresa Gas Natural Cegas, SA, és titular de l'autorització administrativa, atorgada mitjançant una Resolució de 28 de gener de 2002, pel Servici Territorial d'Indústria i Energia, de la conselleria d'Indústria i Comerç, per a la construcció de la xarxa de distribució de gas natural al terme municipal de San Antonio de Benagéber.  
Atés l'informe tècnic emés pel Servici Territorial d'Energia de València, sobre les sol·licituds presentades d'autorització administrativa per a la construcció de la xarxa de distribució de gas natural en les urbanitzacions sol·licitades i remissió dels expedients.  
Atés que en la data que és dictada esta resolució, consta justificadament acreditada a esta Direcció General d'Energia per part d'Iberdrola Distribución de Gas, SAU i Gas Natural Cegas, SA, les dades referides als punts següents:  
La zona geogràfica per a la qual se sol·licita l'autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
Identificació dels límits i distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Punts de connexió de la infraestructura de gas, el seu emplaçament geogràfic, titular i característiques que el definixen.  
Vist que la finalitat que es perseguix, d'acord amb les sol·licituds i documentació presentada, amb la construcció de les instal·lacions és dotar d'infraestructura gasista com a energia alternativa, en les zones objecte de sol·licitud, facilitar el desenvolupament domèstic, industrial i la diversificació energètica.  
Vist que tant Iberdrola Distribución de Gas, SAU, com Gas Natural Cegas, SA, reunixen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V Distribució de combustibles gasosos per canalització, del títol IV Ordenació del subministrament de combustibles gasosos per canalització de la Llei 34/1998, del Sector d'Hidrocarburs.  
Atés el contingut del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i la disposició addicional vint-i-tresena de la Llei 34/1998, de 7 d'octubre, afegida per l'article vint-i-nou del Reial Decret Llei 5/2005, d'11 de març, de reformes urgents per a l'impuls a la productivitat i per a la millora de la contractació pública, que establix que sobre la zona de distribució de gas natural d'una autorització administrativa no podran concedir-se noves autoritzacions per a la construcció d'instal·lacions de distribució, i haurà de complir les obligacions de servici d'interés general i extensió de les xarxes, imposades en la legislació i en la pròpia autorització administrativa. Tot això sense perjuí del que preveu l'article 78.  
Atés que s'han complit els tràmits reglamentaris en l'expedient instruït a este efecte.  
Atés l'existència de les xarxes de distribució de gas natural existents al voltant de les zones sol·licitades que són de titularitat de Gas Natural Cegas, SA.  
Atés els avantatges amb vista a la garantia, a la connexió, a l'abast, la qualitat i condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar esta resolució d'acord amb l'article 73.2 i l'article 3.3. d) de la Llei 34/1998 i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia, resol:  
Primer  
La concurrència de peticionaris a l'autorització administrativa per a la distribució de gas natural en les urbanitzacions Ciudad Jardín, Montesano i San Vicente, al terme municipal de San Antonio de Benagéber, província de València, i atorgar a Gas Natural Cegas, SA, l'autorització administrativa per a la construcció de la xarxa de distribució de gas natural en les mencionades urbanitzacions del referit terme municipal.  
Esta autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
Primera. El titular d'esta constituirà en el termini d'un mes, a partir de la data de la notificació d'esta resolució una garantia per valor de 8.780,4 euros, import del dos per cent del pressupost de la instal·lació que figura en l'expedient de sol·licitud, que s'ha de presentar en el Servici Territorial d'Energia de València, per a garantir el compliment de les seues obligacions, d'acord amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit, del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial de València, de la conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització una vegada que el Servici Territorial d'Energia de València, formalitze l'acta de posada en marxa de les instal·lacions a què es referix esta resolució.  
Segona. Gas Natural Cegas, SA, complirà les obligacions que s'assenyalen estrictament en l'article 74 de la Llei 34/1998, de 7 d'octubre, del Sector d'Hidrocarburs, modificada per la Llei 12/2007, de 2 de juliol. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
Tercera. El titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs, modificada per la Llei 12/2007 de 2 de juliol.  
Quarta. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, modificat pel Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
Cinquena. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat pel Reial Decret Llei 5/2005, d'11 de març.  
Sisena. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
Setena. Esta autorització s'atorga sense perjuí de tercers i deixa fora de perill els drets particulars.  
Huitena. Serà causa de revocació d'esta autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Novena. Esta autorització entrarà en vigor l'endemà de la data de la notificació.  
Segon  
Aprovar a Gas Natural Cegas, SA, el projecte d'execució firmat per l'enginyer Sr. Joaquín Costa Moreno i visat pel Col·legi d'Enginyers Industrials de la Comunitat Valenciana, en data 7 de març de 2006, per a la construcció de la xarxa de distribució de gas natural en les urbanitzacions Ciudad Jardín, Montesano i San Vicente, al terme municipal de San Antonio de Benagéber, província de València i les característiques principals del qual són:  
Subjecte: Gas Natural Cegas, SA.  
Tipus de gas: gas natural.  
Punt de connexió. Xarxa existent al municipi de San Antonio de Benagéber de pressió MPA(1) en les situacions següents:  
a. Interseccions c/ Olleria i c/ Túria.  
b. Camí entre la urbanització Ciudad Jardín i plaça Benlliure (terme municipal de la Pobla de Vallbona).  
Zona geogràfica. Les zones urbanes tal com queden concretades en l'autorització administrativa i qualificades com a tals d'acord amb el vigent Pla General d'Ordenació Urbana o amb planejament aprovat, les quals s'acreditaran per mitjà del certificat urbanístic oportú.  
Traçat i canonades: característiques de les instal·lacions.  
a. Des del relligue que naix del punt de connexió de l'apartat a) abans descrit, començarà la xarxa corresponent a la urbanització San Vicente, a fi de proveir la totalitat de la zona. (pla del projecte identificat com 232-ZR 8.2 Rev 00).  
Distribució en MPA(1) de la xarxa amb canonada de polietilé PE-100, SDR 17,6, de diàmetres 200, 160 110 i 90 mm, grossària mínima respectiva 11,4, 9,1, 6,3 i 3,6 mm i longituds corresponents de 1.023 m, 570 m, 4.311 m i 2.488 m.   
b. Des del relligue que naix del punt de connexió de l'apartat b) abans descrit, començarà la xarxa corresponent a les urbanitzacions Ciudad Jardín i Montesano, a fi de proveir estes zones. (pla del projecte identificat com 032-WL 8.1 Rev 00).  
Distribució en MPA(1) de la xarxa amb canonada de polietilé PE-100, SDR 17,6, de diàmetres 160 110 i 90 mm, grossària mínima respectiva 9,1, 6,3 i 3,6 mm i longituds corresponents de 3.501 m, 12.295 m i 5.486 m.   
Les canonades discorren soterrades a les profunditats següents:  
En condicions normals d'estesa de la conducció, la profunditat mínima és de 0,6 m sobre la seua generatriu superior.  
En l'encreuament de rius, torrents o rierols importants, s'ha previst aconseguir una profunditat mínima de soterrament, entre 1,50 i 2,50 m, així mateix, en els encreuaments de carreteres, autovies, autopistes i altres vials, la canonada s'instal·larà a 1,50 m, com a mínim.  
Termini d'execució. El termini d'execució de les obres serà de 12 mesos a partir de la notificació d'esta resolució. Per a aquells plans parcials, urbanitzacions o sectors que en la mencionada data no disposen d'aprovació definitiva de conformitat amb el planejament municipal, el terme fixat per a l'execució començarà la seua vigència a partir de la data d'aprovació mencionada i s'acreditaran per mitjà del certificat urbanístic oportú.   
No obstant això, amb anterioritat a la finalització del dit termini, Gas Natural Cegas, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
Pressupost del projecte presentat: 439.020,41 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i autoritzen i es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat pel Reial Decret 919/2006, de 28 de juliol (BOE 4 de setembre 2006).   
2. El titular de l'esmentada instal·lació donarà compte de l'acabament de les obres al Servici Territorial d'Energia de València, als efectes de reconeixement, i presentarà l'oportú certificat de direcció, subscrit per tècnic competent i visat pel Col·legi Oficial, així com els requisits tècnics essencials i les mesures de seguretat mínimes incloses en les instruccions tècniques complementàries d'acord amb el Reial Decret 919/2006 abans citat.  
3. El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, en cas de considerar-ho convenient.  
4. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En estos supòsits, l'administració, previ l'oportú expedient, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
(1) APA: 4 bar< P (16 bar  
MPB: 0,4 bar< P (4 bar  
MPA: 0,05 bar < P (0,4 bar  
València, 26 de novembre de 2007.-El director general de Energia: Antonio Cejalvo Lapeña.